open-index/open-wikipedia-markdown huggingface dataset:
Happy Hollow

***Happy Hollow*** é o quinto álbum da banda estadounidense de indie rock Cursive, editado o 22 de agosto do 2006 a través do selo Saddle Creek Records. O disco chamouse así por un barrio de xente de clase alta en Omaha, Nebraska.

O álbum é o primeiro da banda dende a saída da chelista Gretta Cohn, cuxa instrumentación foi un compoñente importante do álbum *The Ugly Organ* do 2003. O disco conta con significativos arranxos de trompa para quinteto realizados por Nate Walcott.

As letras de *Happy Hollow* forman un álbum conceptual que xira ao redor dunha pequena cidade e os seus habitantes, e trata conceptos como o dogma relixioso e a hipocrisía.

## Listaxe de cancións 
# "Opening the Hymnal/Babies" - 2:32
# "Dorothy at Forty" - 3:02
# "Big Bang" - 3:56
# "Bad Sects" - 3:39
# "Flag and Family" - 2:56
# "Dorothy Dreams of Tornadoes" - 2:54
# "Retreat!" - 3:57
# "The Sunks" - 2:53
# "At Conception" - 2:57
# "So-So Gigolo" - 3:43
# "Bad Science" - 2:40
# "Into the Fold" - 4:16
# "Rise Up! Rise Up!" - 3:22
# "Hymns for the Heathen" - 2:39
Primera Divisió

A **Primera Divisió** é a máxima competición futbolística do Principado de Andorra. Está organizada pola Federación Andorrana de Fútbol e dispútase desde o ano 1995. O campión obtén unha praza para a primeira rolda da UEFA Champions League. O segundo clasificado, así como o campión da Copa Constitució, obtén unha praza para a primeira rolda da UEFA Europa League.

Antes da creación da liga o máximo representante do fútbol andorrano era o FC Andorra, equipo con sede en Andorra la Vella, e que continúa xogando nas competicións de fútbol de España.

## Clubs 2023-24 
## Historial 
## Palmarés 
## Véxase tamén 
### Ligazóns externas 
* Federación Andorrana de Fútbol 
* Liga de Andorra en fifa.com
Primera Divisió 2010/11

A tempada **2010–11** da **Primera Divisió** foi a 16ª edición da máxima competición ligueira de fútbol en Andorra. Iniciouse o 19 de setembro de&nbsp;2010&nbsp;e rematou o 20 de marzo de 2011. O defensor do título era o FC Santa Coloma, que á súa vez gañou esta edición, conseguindo o seu sexto título.

## Equipos e estadios 
## Primeira rolda 
### Clasificación 
## Segunda rolda 
### Rolda de Campionato 
Fonte: faf.ad 
Regras de clasificación: 1) puntos; 2) diferenza de goles; 3) número de goles anotados.
1 Sant Julià clasificouse para a segunda rolda de clasificación da UEFA Europa League 2011−12 por gañar a Copa Constitució 2011.
**(C)** = Campión; **(D)** = Descendido; **(P)** = Promovido; **(O)** = Campión do play-off; **(A)** = Avanza de rolda.

## Véxase tamén 
### Ligazóns externas 
* Páxina oficial da FAD
Microcastle

***Microcastle*** é o terceiro álbum da banda estadounidense de indie rock Deerhunter. Despois de que o disco fose filtrado á Internet, estivo dispoñible en iTunes o 19 de agosto do 2008, mentres que en formato físico publicouse o 28 de outubro do 2008. Nos Estados Unidos foi editado por Kranky Records e en Europa por 4AD. O álbum foi gravado nunha semana de abril de 2008 por Nicholas Vernhes nos Rare Book Room Studios de Brooklyn, Nova York. Nos Estados Unidos o disco vendeu ao redor das 50.000 copias.

A diferenza de *Cryptograms*, a banda decidiu renunciar ao uso extensivo de pedais de efectos. Ao longo da gravación do disco, só algunhas das pistas de batería e ás veces en "Agoraphobia" foron tratadas. A banda estreou o álbum ao vivo no Brooklyn's Market Hotel o 11 de abril do 2008. Un disco extra, *Weird Era Cont.*, foi publicado ao mesmo tempo que o álbum.

## Listaxe de cancións 
Todos os temas compostos por Bradford Cox, agás onde se indique.

# "Cover Me (Slowly)" (Cox, Pundt) - 1:21
# "Agoraphobia" (Pundt) - 3:22
# "Never Stops" - 3:04
# "Little Kids" (Cox, Pundt) - 4:22
# "Microcastle" - 3:40
# "Calvary Scars" - 1:37
# "Green Jacket" - 2:09
# "Activa" - 1:49
# "Nothing Ever Happened" (Fauver, Archuleta) - 5:50
# "Saved by Old Times" - 3:50
# "Neither of Us, Uncertainly" (Pundt) - 5:25
# "Twilight at Carbon Lake" - 4:24
Fritz the Cat

:*Para o filme vexa: *Fritz the Cat (filme)

***Fritz the Cat*** é unha tira cómica creada por Robert Crumb. Ambientada nunha cidade de animais antropomorfos, a tira céntrase en Fitz, un gato artista que frecuentemente anda en aventuras salvaxes moitas veces envolto en asuntos sexuais. Crumb empezou a debuxar este personaxe de novo na súa casa, e tornouse na súa máis famosa creación.

A tira apareceu nas revistas *Help!* e *Cavalier*. Logo gañaría fama en publicación asociadas coa escena do cómic underground entre 1965 e 1972, sendo un dos seus máximos expoñentes.

A tira obtivo aínda máis fama cando se fixo unha película, no debut como director do animador Ralph Bakshi. Foi o primeiro filme de animación en recibir a clasificación X nos Estados Unidos, e o maior éxito do cine independente animado até a data.

Crumb deixou a tira en 1972 tras discrepancias cos realizadores. Publicou unha historia onde Fritz era asasinado por unha ex-moza. Un segundo filme, *The Nine Lives of Fritz the Cat*, foi feito en 1974, pero sen a implicación nin de Bakshi nin de Crumb.

## Véxase tamén 
### Ligazóns externas 
* Fritz the Cat - Robert Crumb Páxina oficial
* Fritz the Cat na IMDb
FC Santa Coloma

O **Futbol Club Santa Coloma** é un equipo de fútbol andorrano, da parroquia de Sant Julià de Lòria. Fundouse en 1986 e actualmente compite na Primera Divisió.

## Palmarés 
### Torneos nacionais 
* **Liga de Andorra (13)**: 2000–01, 2002–03, 2003–04, 2007–08, 2009–10, 2010–11, 2014, 2015, 2016, 2017, 2018, 2019
* **Copa Constitució (8)**: 1990–91, 2000–01, 2002–03, 2003–04, 2004–05, 2005–06, 2006–07, 2008–09
* **Supercopa de Andorra (4)**: 2003, 2005, 2007, 2008

## Véxase tamén 
### Ligazóns externas 
* Páxina oficial do club
CE Principat

O **Club Esportiu Principat** é un equipo de fútbol andorrano, da parroquia de Escaldes-Engordany. Fundouse en 1989 e actualmente compite na Primera Divisió.

## Palmarés 
### Torneos nacionais 
* **Liga de Andorra (3)**: 1996–97, 1997–98, 1998–99
* **Copa Constitució (6)**: 1993–94, 1994–95, 1995–96, 1996–97, 1997–98, 1998–99

### Ligazóns externas 
* Páxina oficial do club
Estadi Comunal d'Aixovall

O '''Estadi Comunal d'Aixovall''' é un estadio de fútbol de Aixovall, na parroquia de Sant Julià de Lòria (Andorra). Atópase preto de Andorra la Vella e ten unha capacidade de 1.800 espectadores.

## Véxase tamén
### Ligazóns externas
*Fotos do estadio en euro.stades.ch
Célula estrelada hepática

[miniatura|dereita|Representación esquemática de células estreladas hepáticas (HSC) situadas ao lado de [hepatocitos (PC) entre as células hepáticas endoteliais (EC). S – sinusoide hepático; KC – célula de Kupffer. Debaixo á esquerda células hepáticas estreladas cultivadas vistas con microscopio óptico, e abaixo á dereita unha imaxe de microscopio electrónico no que se ven as numerosas gotas de graxa (L) dunha célula estrelada hepática, nas cales se almacenan retinoides (vitamina A).]]
miniatura|dereita|Estrutura básica do fígado.

As **células estreladas hepáticas**, tamén chamadas **células perisinusoidais** ou **células de Ito** (en honor do xaponés Toshio Ito) , e antes coñecidas como *lipocitos hepáticos* ou *células almacenadoras de graxa hepáticas*, son un tipo de pericito que se encontran nos espazos de Disse ou espazos perisinusoidais do tecido hepático (pequenos espazos que quedan entre os sinusoides e os hepatocitos). Son menos frecuentes na zona central do lobuliño hepático ca no resto do lobuliño. A célula estrelada hepática é o principal tipo celular implicado na fibrose hepática, que consiste na formación de tecido cicatricial en resposta a danos hepáticos.

## Características histolóxicas 
A súa característica máis distintiva nas preparacións histolóxicas é a presenza no seu citoplasma de multitude de gotas lipídicas. Estas células poden ser tinguidas selectivamente con cloruro de ouro. Ocupan pequenos ocos entre as células do parénquima hepático, pero estenden longas prolongacións, que se poñen en contacto co endotelio e polas que reciben o nome de células estreladas. Un marcador fiable para distinguilas doutras células tipo miofifbroblasto é a expresión nas células estreladas hepáticas de reelina. A expresión da reelina increméntase despois de sufrir danos hepáticos.

## Funcións 
No fígado normal, as células estreladas hepáticas descríbense como células en estado *quiescente*. As células estreladas hepáticas quiescentes representan do 5 ao 8% do total das células hepáticas . As gotas de lípido que conteñen almacenan vitamina A. A función das células estreladas hepáticas non está clara. Evidencias recentes suxiren que poderían exercer a función de ser células presentadoras do antíxeno residentes no fígado, que presentarían os antíxenos lipídicos e estimularían a proliferación das células NKT.

Cando o fígado sofre danos, as células estreladas poden cambiar a un estado *activado*. Neste estado caracterízanse pola súa proliferación, contractilidade, e quimiotaxe. A cantidade de vitamina A almacenada decrece progresivamente nos casos de danos hepáticos.

## Notas 
## Véxase tamén 
### Outros artigos 
* Célula estrelada pancreática
* Célula estrelada (nerviosa)
* Hepatocito
* Célula de Kupffer
* Célula endotelial

### Ligazóns externas 
* LoyolaMedEd - orfpath/murali2.htm http://www.meddean.luc.edu/Lumen/MedEd/orfpath/murali2.htm
* Liver Research at AU-KBC Stellate cell biology
Division Nationale

A **Division Nationale** é a máxima categoría do fútbol de Luxemburgo. Até 2011 era coñecida como a **BGL Ligue**, mais a Federación Luxemburguesa de Fútbol vendeu os dereitos sobre o nome á empresa **Fortis**. Antes de 2006 a liga contaba con 12 equipos, pero foi expandida a 14 na tempada 2006–07.
## Clubs 2011–12
Papa Dia

**Papa Ndiaga Dia**, tamén coñecido como **Papa Diassé**, nado o 9 de febreiro de 1987 en Richard Toll, Senegal, é un xogador profesional internacional de baloncesto que xoga para o KK Šiauliai da Lietuvos Krepšinio Lyga lituana. Cunha altura de 2,04 metros, xoga na posición de pivote.

## Traxectoria 
* 20px|border South Kent Prep. (CT, 2004-2005)
* 20px|border Southern Methodist University (NCAA, 2007-2011)
* 20px|border KK Zagreb (Liga ABA e Euroliga, 2011-2012)
* 20px|border Club Baloncesto Breogán (LEB, 2012)
* 20px|border KK Šiauliai (LKL, 2012)

## Véxase tamén 
### Ligazóns externas 
*Ficha na web da Euroliga
*Ficha na web da Liga do Adriático
*Nova no sitio web oficial do Breogán
Freja

**Freja** é un satélite artificial sueco e con colaboración alemá lanzado o 6 de outubro de 1992 mediante un foguete chinés CZ-2C desde o Centro de lanzamento de Jiuquan.

## Características 
A misión de Freja foi estudar a ionosfera e a magnetosfera terrestres, incluíndo o óvalo auroral, as cavidades de plasma, a aceleración de electróns e ións e as interaccións onda-partícula.

O satélite estabilizábase mediante xiro, co eixo de rotación inclinado uns 10 graos en dirección contraria ó Sol.

## Instrumentos 
Freja levaba oito instrumentos a bordo:

* F1: Campos eléctrico (Real Instituto de Tecnoloxía, Suecia)
* F2: Campos magnéticos (APL/JHU)
* F3C: Plasma frío (NRC, Canadá)
* F3H: Plasma quente (Instituto sueco de física espacial)
* F4: Ondas (Instituto sueco de física espacial)
* F5: Cámara auroral (Universidade de Calgary)
* F6: Feixe de electróns (Instituto Max-Planck)
* F7: Correlacionador de partículas (Instituto Max-Planck)

## Notas
As Aceas, San Fiz de Monfero, Monfero

**As Aceas** é un lugar da parroquia de San Fiz de Monfero no concello coruñés de Monfero na comarca do Eume. Tiña 11 habitantes no ano 2010 segundo datos do INE dos cales 6 eran homes e 5 eran mulleres.

## Toponimia 
A orixe do topónimo "As Aceas" é o árabe *as-saniya*, que é un muíño de auga destinado a moer fariña.

## Lugares e parroquias
### Lugares de San Fiz de Monfero
### Parroquias de Monfero
## Notas
O Barral, San Fiz de Monfero, Monfero

**O Barral** é un lugar da parroquia de San Fiz de Monfero no concello coruñés de Monfero na comarca do Eume. Estaba despoboado no ano 2010, aínda que en 2024 xa tiña 2 habitantes (1 home e 1 muller).

## Notas 

.

## Lugares e parroquias 
### Lugares de San Fiz de Monfero 
### Parroquias de Monfero
Iacobus Magnus

***Iacobus Magnus*** é un álbum do grupo tradicional galego Milladoiro gravado no ano 1994 entre Galiza e Inglaterra, nos Estudios Cormorán polo técnico X. M. Tasende e nos estudios Abbey Road (Londres). É o primeiro traballo de Milladoiro con orquestra, sendo o resultado unha suite orquestral en sete movementos composta, arranxada e orquestrada por Milladoiro e por encargo do Consorcio da Cidade de Santiago de Compostela, como conmemoración do Ano Xubileu. Tódolos temas foron compostos baixo o canon da música tradicional.

## Lista de cancións 
## Véxase tamén
### Ligazóns externas
* Páxina oficial do grupo
A quinta das lágrimas

***A quinta das lágrimas*** é o décimo oitavo álbum de estudio do grupo de galego de música tradicional Milladoiro, publicado o 24 de novembro de 2008 polo selo PAI Música. Foi gravado en Galiza no ano 2008, nos Estudios Cormorán e Casa de Tolos, polo técnico Segundo Grandío e editado por Pai Música (2008). Componse de nove temas con textos de Fernando Pessoa, Luís de Camôes, Manoel Antonio, Álvaro Cunqueiro e José Afonso e música do grupo. E conta cas colaboracións de Laura Amado e Mafalda Arnauth.

## Lista de cancións
## Véxase tamén 
### Ligazóns externas
* Páxina oficial do grupo
Gallaecia Fulget (álbum)

***Gallaecia fulget*** é un álbum do grupo tradicional galego Milladoiro gravado no ano 1995 en Galiza, nos Estudios Cormorán polo técnico X. M. Tasende. É unha composición temática, encargo da Universidade de Santiago de Compostela para a exposición  conmemorativa dos 500 anos da súa fundación . Dividida en catro movementos, o cuarto é unha suite de temas tradicionais galegos. Milladoiro conta neste álbum coa colaboración de voces solistas, coros de canto gregoriano e pandeireteiras. Foi lanzado no mercado xaponés pola editorial Marquee/Belle Antique.

## Lista de cancións 
### A Xénese (música para o Colexio de Santiago Alfeo) 
### O Debate (música para a Igrexia da Universidade) 
### A nostalxia (música para a casa da Troia) 
### O presente (música para San Martiño Pinario) 
## Véxase tamén
### Ligazóns externas
* Páxina oficial do grupo
Scoresby Sund

**Scoresby Sund** (*Kangertittivaq*) é o fiorde máis grande do mundo, estendéndose máis de 350&nbsp;km e tamén un dos máis profundos (uns 1.500 m de profundidade). Sitúase na costa leste de Groenlandia, relativamente cerca de Islandia. No fiorde hai varias illas, sendo a maior a chamada Milne Land.

Ittoqqortoormiit é o principal asentamento humano da rexión, situado cerca da desembocadura do fiorde.

## Historia 
Foi descuberto en 1822, na campaña baleeira que William Scoresby fixo ese ano, na que recoñeceu e cartografou con notable precisión unhas 400 millas da costa leste, entre os 69°30' e os 72°30', contribuíndo así o primeiro coñecemento xeográfico importante da zona oriental de Groenlandia.

## Galería de imaxes 

Imaxe:Greenland-scoresby bay hg.jpg|Scoresby Sund.
Imaxe:Greenland-iceportal_hg.jpg|Scoresby Sund.
Imaxe:Greenland2.1ac.jpg|Icebergs en Sydkap.

## Véxase tamén
Lois Pereiro. Breve encontro

***Lois Pereiro. Breve encontro***, co epígafre *un achegamento comiqueiro á biografía e á obra do poeta*, é un libro de banda deseñada do debuxante vigués Jacobo Fernández Serrano. Foi editado en 2011 por Edicións Xerais en colaboración coa Xunta de Galicia. É unha novela gráfica en branco e negro de 160 páxinas nas que narra a traxectoria do poeta monfortino Lois Pereiro.
## Véxase tamén 
### Ligazóns externas 
* Ficha do libro
Copa de África de Nacións

A **Copa de África de Nacións** é o campionato de fútbol entre seleccións nacionais de África, organizado cada dous anos pola Confédération Africaine de Football. A primeira edición levouse a cabo en 1957, e nela participaron só 3 países. Co paso do tempo foi mellorando a organización do torneo, e actualmente compiten 16 equipos en cada edición. 

## Palmarés 
280px|miniatura|dereita|Países de África por número de títulos.
A selección máis laureada deste campionato é a de Exipto con 7 títulos, seguida de Camerún con 5 títulos e de Ghana con 4 títulos.

## Véxase tamén 
### Outros artigos 
* Liga de Campións da CAF
### Ligazóns externas 
* Páxina oficial da CAF
Casa das Palabras

A **Casa das Palabras** é un recinto situado na zona de Durmideiras, na Coruña, que durante a guerra civil española foi un cemiterio musulmán e que foi rehabilitado para ser un punto de encontro entre culturas.
Está incluído na área Patrimonio Mundial da Humanidade da Torre de Hércules.

## Historia 
A edificación que actualmente acolle a Casa das Palabras construíuse durante a guerra civil española para lles dar sepultura aos soldados musulmáns procedentes do Protectorado de Marrocos que combateron no bando nacional. Posteriormente os restos destes soldados trasladáronse ao cemiterio de Santo Amaro, caendo as instalacións do antigo cemiterio en desuso, sufrindo durante anos o vandalismo. Finalmente, o Concello da Coruña decidiu rehabilitalo coa colaboración do Ministerio de Cultura do Goberno de España (cunha achega de 180&nbsp;000 euros).

## Descrición 
A edificación é un recinto pechado cun xardín interior duns 200 metros cadrados. Nas paredes interiores do antigo cemiterio aparecen gravados realizados por Xoán Viqueira nos que se inseriron textos sobre a orixe da cidade en grego, latín, árabe, irlandés e castelán antigo, traducidos todos ao galego e ao castelán. Tamén se atopan 250 palabras do galego e do castelán que teñen a súa orixe na lingua árabe.

As citas sobre a historia da cidade están tomadas da *Las citas sobre A Coruña* e proceden da *Historia Romana* de Dio Casio, do *Lebor Gabála Érenn* (Libro das conquistas de Irlanda), sobre lendas irlandesas, de *Adversus paganos historiarum libri septem*, e da obra de Afonso X o Sabio, na que fala de Hércules e Xerión e do primeiro habitante da cidade, ao que bautiza co nome de Coruña.

## Notas 
## Véxase tamén 
### Ligazóns externas 
* A Casa das Palabras na web educativa municipal da Coruña  .
*
Casa da Historia

A **Casa da Historia** é un proxecto de construción dun museo na cidade da Coruña (Galiza). O arquitecto gañador do concurso internacional convocado polo Concello da Coruña foi o galego Manuel Gallego Jorreto.

## Outros proxectos 
Os proxectos finalistas foron os dos arquitectos Carlos Ferrater, José Antonio Martínez Lapeña e Elías Torres Tur do estudo neerlandés MVRDV, o estudo suízo Gigon/Guyer, a arquitecta iraquí Zaha Hadid, o arquitecto inglés David Chipperfield, José Manuel Gallego Jorreto e Emilio Tuñón e Luis Moreno Mansilla.

## O proxecto 
O proxecto de Manuel Gallego transformará o Castro de Elviña e a súa contorna nun área cultural e de esparcemento, que cun total de 664 090 metros cadrados se converterá na maior zona verde da cidade. A intervención terá tres piares básicos:

* Recuperación do Castro de Elviña: Con traballos de escavación e recuperación dos restos 
* Parque Artabria: con diversas áreas museísticas, un bosque caducifolio e área de cultivos tradicionais. 
* Casa da Historia: Será o centro motor do proxecto, xa que se converterá na porta de entrada ao gran complexo e onde se amosará a historia da cidade da Coruña, dende a actualidade ata a cultura castrexa. Este museo se atopará incrustado no propio castro.

## Véxase tamén 
### Ligazóns externas 
* http://www.skyscrapercity.com/showthread.php?t=246249
* http://galizart.fiestras.com/servlet/ContentServer?pagename=R&c=Articulo&cid=1083008819287&pubid=988617435923
Revista Bravú

***Bravú***  *-"a publicación que sae cando a situación o require"*, foi unha revista editada por Xerais na década de 1990 en Galiza. Tiña un prezo de 1000 pesetas. Destacou como revista de contidos alternativos cunha mirada satírica sobre a realidade do país. 

## Colaboradores 
Nela escribiron persoeiros das artes relacionados co movemento homónimo, o chamadao bravú, entre estes Xurxo Borrazás, Gonzalo Navaza, Suso de Toro, Xurxo Souto, Fran Alonso ou Santiago Jaureguízar, outros coma Manuel Seixas (que colaborou coa revista malia non sentirse representado coa etiqueta *bravú*) e debuxantes como Miguelanxo Prado. O seu director foi Xosé Manuel Pereiro e no comité de redacción estaba xente como Manuel Rivas ou Manu Chao. O deseño gráfico correu a cargo de María Luaces.

## Contidos 
O primeiro número estaba integramente dedidado a reivindicar unha selección galega de fútbol. Ía acompañada dun CD titulado *Selección Xa!* onde participaban músicos como Manu Chao e bandas do país, e futbolistas como Nacho da SD Compostela, Míchel Salgado e Fran. A revista serviu de altofalante para as reivindicacións dunha nova seleción galega que xa xogara na década de 1920 e 1930, que desaparecera no franquismo e que fora tamén reivindicada por Luís Suárez e Marcelino, e tamén como unha plataforma para novos grupos musicais, ao acompañar varias veces as súas entregas con discos recompilatorios como o *Selección Xa!* ou o recompilatorio *Unión Bravú*. 

Noutro número, debuxantes e arquitectos galegos, como Manuel Gallego Jorreto, propuxeron embaixadas galegas simbólicas de Galiza no mundo, como un carballo cun banco arredor "para recargar forzas" ou un tríscele de granito en Rockall, como solidariedade con outro "país global". 

Entre as reportaxes publicadas están "A volta ao mundo en 18 historias", "Un vietcong da Grela", "Os alemáns en Arousa", "A urxencia do Julai Lamas'', "Galiza Tropical en Lyon" ou "O día que Galicia gañou a copa do mundo".

## Recoñecementos 
A Revista Bravú recibiu o Premio da Crítica Galicia na edición de 1998-1999.

## Notas 
## Véxase tamén 
* Bravú

### Ligazóns externas 
* Contidos da revista
Alchemy Records (EUA)

**Alchemy Records** foi un selo discográfico independente estadounidense da zona de San Francisco Bay, fundada por Mark Deutrom e Victor Hayden.

## Discografía parcial
*1986 - Clown Alley - *Circus of Chaos* (VM101)
*1986 - Sacrilege B.C. - *Party With God* (VM102)
*1987 - The Melvins - *Gluey Porch Treatments* (VM103)
*1987 - Rich Kids on LSD - Rock 'n Roll Nightmare (VM104) (Re-issued through Epitaph Records in 1993)
*1987 - Neurosis - Pain of Mind (VM105) (relanzado por Alternative Tentacles en 1994 e por Neurot Recordings en 2000)
*1987 - Poison Idea - War All The Time (VM106)
*1988 - The Grim - Face of Betrayal (CHEM107)
*1988 - Spiderworks - Self-titled (VM???)
*1988 - Sacrilege B.C. - Too Cool to Pray (VM???)
*1988 - Various Artists - Peace Through Chemistry (ALCHEMY 001)  
*1989 - Guillotine - Bring Down the Curtain (ALCHEMY 002)
*1989 - Virulence - If This Isn't a Dream... (ALCHEMY 003)
*1989 - Paranoia - Many Faces of Paranoia (ALCHEMY 004)
Fritz the Cat (filme)

***Fritz the Cat*** é unha película estadounidense animada de 1972 escrita e dirixida por Ralph Bakshi, o seu filme debut. Baseado na tira cómica do mesmo nome de Robert Crumb, o filme foi a primeira animación en recibir a clasificación X nos Estados Unidos. Relata as aventuras de Fritz (coa voz de Skip Hinnant), un felino antropomorfo de mediados dos sesenta en Nova York que explora o hedonismo e o coñecemento sociopolítico. É unha sátira da vida universitaria da época, das relación raciais, do movemento do amor libre e da política da esquerda e da dereita. *Fritz the Cat* é o maior éxito do cinema animado independente de todos os tempos, que recadou arredor de cen millóns de dólares por todo o mundo.

O filme tivo unha produción problemática e unha controvertida estrea. Crumb estivo en desacordo cos realizadores sobre o contido político do filme. *Fritz the Cat* foi controvertido pola súa clasificación X e polo seu contido, que moitos encontraron ofensivo para o seu tempo. O seu éxito axudou para facer outras moitas películas animadas irreverentes, así como unha secuela, *The Nine Lives of Fritz the Cat*, aínda que sen a implicación de Crumb e Bakshi.

## Notas 
## Véxase tamén 
### Ligazóns externas 
* *Fritz the Cat*  na páxina oficial de Ralph Bakshi.
Fudbalski Klub Crvena Zvezda

O **Fudbalski Klub Crvena Zvezda** (en galego **Fútbol Club Estrela Vermella**) é a sección de fútbol da *Sportsko Društvo Crvena Zvezda* (Sociedade Deportiva Estrela Vermella), da cidade de Belgrado, en Serbia. Foi fundado o 4 de marzo de 1945 coas outras seis seccións deportivas do club: a sección de baloncesto, a de atletismo, a de natación, a de remo, a de voleibol e a de xadrez. O equipo competiu durante décadas na Primeira Liga de Iugoslavia, e actualmente disputa a SuperLiga Serbia.

Trátase do equipo máis laureado do fútbol serbio, cun total de 25 ligas e 22 copas, por diante do seu máximo rival, o FK Partizan. En 1991 pasou á historia ó gañar a Copa de Europa, con xogadores como Darko Pančev, Siniša Mihajlović, Vladimir Jugović, Miodrag Belodedici, Dejan Savićević e Robert Prosinečki, batendo naquela final nos penaltis ó Olympique Marsella de Jean-Pierre Papin.

O equipo xoga os seus encontros como local no Stadion Crvena Zvezda (en galego *Estadio Estrela Vermella*), inaugurado o 1 de setembro de 1963, que ten capacidade para acoller a 55.538 seareiros nas súas bancadas. Este estadio acolleu a final da Copa de Europa 1972-73 que enfrontou ó Ajax de Amsterdam co Juventus FC con vitoria para os neerlandeses. Tres anos despois foi un dos 2 estadios que acolleron a organización da Eurocopa de Fútbol Iugoslavia 1976, sendo a sede da final que enfrontou a Checoslovaquia coa Alemaña Federal, con vitoria dos primeiros.

400px
15px
15px
**.Situación do club en Belgrado.**

## Palmarés 
### Internacional 
* **Copa de Europa (1):** 1990/91.
* **Copa Intercontinental (1):** 1991.
* **Copa Mitropa (2):** 1958, 1967/68.8
*Subcampión da Copa da UEFA en 1979, e subcampión da Supercopa de Europa en 1991.*
### Nacional 
* **Primeira Liga de Iugoslavia (19):** 1951, 1952/53, 1955/56, 1956/57, 1958/59, 1959/60, 1963/64, 1967/68, 1968/69, 1969/70, 1972/73, 1976/77, 1979/80, 1980/81, 1983/84, 1987/88, 1989/90, 1990/91, 1991/92.
* **Primeira Liga de Serbia e Montenegro (5):** 1994/95, 1999/2000, 2000/01, 2003/04, 2005/06.
* **Superliga de Serbia (10):** 2006/07, 2013/14, 2015/16, 2017/18, 2018/19, 2019/20, 2020/21, 2021/22, 2022/23, 2023/24.
* **Copa de Iugoslavia (12):** 1948, 1949, 1950, 1957/58, 1958/59, 1963/64, 1967/68, 1969/70, 1970/71, 1981/82, 1984/85, 1989/90.
* **Copa de Serbia e Montenegro (9):** 1992/93, 1994/95, 1995/96, 1996/97, 1998/99, 1999/2000, 2001/02, 2003/04, 2005/06.
* **Copa de Serbia (7):** 2006/07, 2009/10, 2011/12, 2020/21, 2021/22, 2022/23, 2023/24.
* **Supercopa de Iugoslavia (2):** 1969, 1971.
* **Copa da Liga de Iugoslavia (1):** 1972/73.

## Xogadores 
350px|miniatura|dereita|O pequeno Maracaná, alcume do Stadion Crvena Zvezda.

## Véxase tamén 
### Ligazóns externas 
* Versión inglesa da páxina oficial do club
Mehmet Okur

**Mehmet Murat Okur**, nado o 26 de maio de 1979 en Yalova, é un ex xogador turco de baloncesto profesional.

## Traxectoria deportiva 
### NBA 
Okur foi seleccionado na 37ª posición do Draft da NBA polos Detroit Pistons. Xogou dúas tempadas en Detroit, onde gañou un campionato da NBA na tempada 2003-04, e converteuse no primeiro xogador turco en gañar a NBA.

Debido ás limitacións salariais dos Pistons, non puideron ofrecerlle un bo contrato, e asinou cos Utah Jazz un contrato por cinco anos. Xogou os 82 partidos nas dúas primeiras tempadas cos Jazz, e na terceira, seguiu sendo unha peza moi importante do equipo de Utah. O 12 de xaneiro de 2009, conseguiu a maior anotación da súa carreira, ó anotar 43 puntos contra os Indiana Pacers.

O 22 de decembro de 2011, Okur foi traspasado aos New Jersey Nets a cambio dunha elección da segunda rolda do Draft de 2015.

O 15 de marzo de 2012, foi traspasado aos Portland Trail Blazers xunto a Shawne Williams e unha elección de primeira rolda do Draft a cambio de Gerald Wallace. Foi cortado por Portland o 21 de marzo de 2012.

### Turquía 
En setembro de 2011, asinou un contrato co Türk Telekom B.K.. Dito contrato tiña unha cláusula que lle permitía volver á NBA unha vez rematara o lockout de 2011.

## Notas 
## Véxase tamén 
### Ligazóns externas 
* Estatísticas en Basketball-Reference.com
Brasil no centro

***Brasil no centro*** é un libro de Xavier Rodríguez Baixeras publicado no ano 2011. A xeito de diario, e tamén con contos breves, fala sobre a súa experiencia vital sobre todo no Brasil, concretamente en Salvador da Baía, que visitou por primeira vez no 2006, e onde residiu nas primaveras e veráns do hemisferio sur durante varios anos.

## Características 
O libro comeza cos seus pensamentos do 5 de maio de 2007, en Compostela, cando a Asociación de Escritores lle outorgou un premio de poesía por *O pan da tarde*. Logo, no medio e groso do libro, reprodúcense unha serie de relatos que o autor dá en chamar estampas, con impresións, costumes, vivencias e reflexións que se fixo e viu nas súas etapas no Brasil, entre 2006-2007 e 2007-2008. Na última parte do libre volve á forma de dietario, comezando en abril de 2008 e remata o 3 de febreiro de 2009 novamente en Salvador. Nas derradeiras páxina do libro móstrase un glosario con verbas propias do portugués brasileiro.

## Véxase tamén 
### Ligazóns externas 
* *Brasil no centro* no catálogo de Editorial Galaxia.
Coira, San Fiz de Monfero, Monfero

**Coira** é un lugar da parroquia de San Fiz de Monfero no concello coruñés de Monfero na comarca do Eume. Tiña 9 habitantes no ano 2010 segundo datos do INE dos cales 5 eran homes e 4 eran mulleres.

## Lugares e parroquias 
### Lugares de San Fiz de Monfero 
### Parroquias de Monfero
Gerardo Doval

**Gerardo Doval Rodríguez Formoso**, nado en Noia o 21 de setembro de 1863 e finado en Madrid o 23 de abril de 1940, foi un avogado e político galego.

## Traxectoria 
Estudou Dereito e Medicina na Universidade de Santiago de Compostela. En 1891 trasladouse a Madrid, onde se doutorou en Dereito e impartiu clases de Filosofía e Retórica no Colexio Isabel a Católica. Membro do Partido Liberal, foi deputado por Ágreda (1901 e 1905) e Chinchón (1916), e senador por Teruel en 1919. Foi xefe superior de policía de Barcelona (1919). En 1923 foi elixido deputado por un dos distritos de Lugo. En 1926 formou parte da Xunta de Goberno do Ateneo de Madrid presidida por José Soto Reguera. Exerceu a avogacía e foi un notable penalista. Foi Membro da Real Academia de Xurisprudencia e Lexislación e académico correspondente da Real Academia Galega dende a súa fundación. Estaba en posesión da Orde de Isabel a Católica.

## Obras 
* *El Jurado como institución popular. Reformas necesarias en el procedimiento*, 1903.
* *Higiene y acción social. Intervención del Derecho en los matrimonios de los tuberculosos*, 1912.
* *Un problema nacional. Los foros en Galicia. Una fórmula equitativa para su total liberación*, 1925 (con prólogo de Alfonso de Cal).
* *Lo infinito ha creado y rige por acción directa la marcha de su obra*, 1927.
* *Cánovas ateneista*, 1928.

## Vida persoal 
Foi pai de Carmen (quen casou en 1922 con Luis Barrena Alonso de Ojeda), Gerardo, Francisco, María, Juana e Marina Doval del Campo.

## Notas 
## Véxase tamén 
### Bibliografía 
* 
* 
### Ligazóns externas 
* Ficha no Dicionario de autores/as do Barbanza
* Ficha en galegos.info
Richard Adams

**Richard George Adams**, nado o 9 de maio de 1920 e finado o 24 de decembro de 2016, foi un novelista inglés moi coñecido como autor da novela para pícaros *Watership Down*. Outras obras coñecidas son *Shardik* e *The Plague Dogs*. Todas elas contan con animais como protagonistas. *Watership Down* orixinalmente era unha historia que lle contaba ás súas fillas pequenas. Antes de obter éxito literario, Adams era funcionario do Ministerio de Agricultura inglés.

## Biografía
Adams naceu o 9 de maio de 1920 en Wash Common, preto de Newbury, Berkshire, Reino Unido. Asistiu á Escola Horris Hill, de 1926 a 1933, e logo ao Bradfield College, desde 1933 até 1938. En 1938, trasladouse ao Worcester College para aprender historia moderna. En xuño de 1940, pouco despois da declaración de guerra entre o Reino Unido e Alemaña, Adams foi chamado para unirse ao exército británico. Serviu no Oriente Medio e na India, sen chegar a combater contra os alemáns ou os xaponeses.

## Obras 
**Watership Down* (1972)
**Beklan Empire*
** *Shardik* (1974) 
** *Maia* (1984)
**Nature Through the Seasons* (1975)
**The Tyger Voyage* (1976)
**The Plague Dogs* (1977)
*''The Adventures & Brave Deeds Of The Ship's Cat On The Spanish Maine: Together With The Most Lamentable Losse Of The Alcestis & Triumphant Firing Of The Port Of Chagres* (1977)
**Nature Day and Night* (1978)
**The Girl in a Swing* (1980)
**The Iron Wolf and Other Stories* (1980
**The Phoenix Tree* (1980
**The Legend of Te Tuna* (1982)
**Voyage Through the Antarctic* (1982)
**A Nature Diary* (1985)
**Traveller* (1988)
**The Day Gone By* (autobiografía) (1990)
**Tales from Watership Down* (1996)
**The Outlandish Knight* (1999)
**Daniel'' (2006)

## Notas
Galaxy Evolution Explorer

**Galaxy Evolution Explorer**, máis coñecido polo seu acrónimo **GALEX** e tamén nomeado como **Explorer 83**, é un observatorio espacial da NASA pertencente ó programa Explorer lanzado o 28 de abril de 2003 desde Cabo Cañaveral mediante un foguete Pegasus XL.

## Características 
A misión de GALEX é observar o ceo na banda ultravioleta para estudar a orixe e evolución das galaxias e a orixe das estrelas e os elementos pesados no rango do corremento ao roxo (*z*) entre 0 e 2.

O satélite estabilízase nos tres eixos e a alimentación eléctrica é proporcionada por catro paneis solares fixos con células de arseniuro de galio. O bus está baseado no OrbView 4 da empresa Orbital Sciences.

As comunicacións teñen lugar mediante unha ligazón en banda X cunha velocidade de descarga de ata 25 Mbps. Úsase a banda S para enviar comandos cara ao satélite e para obter datos de mantemento, cunha velocidade de ata 2 Mbps.

[miniatura|A [galaxia de Andrómeda observada no ultravioleta por GALEX.]]

## Instrumentos 
GALEX usa un telescopio de 50&nbsp;cm de apertura de tipo Ritchey-Chretien que encamiña a luz a un par de sensores capaces de observar no rango de lonxitudes de onda de 175 a 280 nanómetros e no rango de 135 a 174 nanómetros.

## Notas 
## Véxase tamén 
### Ligazóns externas 
* Páxina de GALEX no Caltech
Michael Graham Cox

**Michael Graham Cox**, nado o 6 de xaneiro de 1938, finado o 8 de abril de 1995, foi un actor británico.

## Traxectoria 
A parte fundamental da súa carreira desenvolveuna nos platós de televisión, en series dramáticas como *Grange Hill*, na que interpretou o amable profesor Mr. Butterworth; ou cómicas como *Life Begins at Forty*, na que actuou xunto a Derek Nimmo e Rosemary Leach.
Como actor cinematográfico, só é posible destacar dúas pequenas intervencións en sendas películas de Richard Attenborough: *A Bridge Too Far* e *Cry Freedom*.

Na súa faceta de actor de voz, puxo a de Boromir en dúas producións diferentes, ambas baseadas en *O Señor dos Aneis*, de J. R. R. Tolkien: a película animada de 1978 dirixida por Ralph Bakshi; e o serial radiofónico de 1981 producido e emitido pola BBC. Tamén deu voz a un personaxe na película animada baseada en *Watership Down*, de Richard Adams. Interveu tamén noutros seriais da BBC producidos e dirixidos por Jane Morgan (unha amiga e colega de toda a vida) baseados na obra de Dickens.

## Filmografía 
* *Mulleres namoradas*
* *The Optimists*
* *King Arthur, the Young Warlord*
* *A Bridge Too Far*
* *Watership Down* (voz)
* *The Lord of the Rings* (voz)
* *The Little Drummer Girl*
* *Cry Freedom*

## Véxase tamén 
### Ligazóns externas 
* Filmografía no British Film Institute.
Cadros de xogadores da Copa Mundial de Clubs da FIFA de 2006

Estes son os cadros de xogadores que van participar na Copa Mundial de Clubs da FIFA de 2006, que tivo lugar do 10 ó 17 de decembro de 2006 no Xapón.

## 40px Al Ahly 
Adestrador:  Manuel José de Jesus

## 40px Auckland City FC 
Adestrador:  Allan Jones

## 40px Club América 
Adestrador:  Luiz Fernando Tena

## 40px FC Barcelona 
Adestrador:  Frank Rijkaard

 

 

 
 

## 40px Jeonbuk FC 
Adestrador:  Choi Gang-Hee

## 40px SC Internacional 
Adestrador:  Abel Braga
Millennium Dome

miniatura|Vista exterior do Millenium Dome.
miniatura|Interior do Millenium Dome.
O **Millenium Dome**, tamén chamado **O2 Arena** por razóns de patrocinio, é un recinto multiúsos da cidade de Londres, Inglaterra, inaugurado o 1 de xaneiro do ano 2000. O edificio orixinal foi construído para acoller as celebracións oficiais do cambio de século na cidade, levadas a cabo entre o 1 de xaneiro e o 31 de decembro de 2000. En 2007 foi reformado para poder acoller concertos ou eventos deportivos, cunha capacidade máxima para acoller a 23.000 persoas.

Na actualidade é o recinto que maior cantidade de entradas vende ó cabo do ano en todo o mundo, mesmo por diante do Madison Square Garden de Nova York. Nel téñense disputado encontros da NBA, encontros da NHL, o torneo de mestres da ATP, espectáculos da WWE, os campionatos do mundo de ximnasia artística e ducias de concertos, como os de Metallica, Rihanna, Elton John, Spice Girls, Led Zeppelin, Britney Spears, Beyoncé, AC/DC, Aerosmith, Alicia Keys, Avril Lavigne, Barbara Streisand, Backstreet Boys, Bob Dylan, Bruce Springsteen, Coldplay, Green Day, Madonna, Muse, Pearl Jam, Prince, Shakira, The Rolling Stones, Bon Jovi, Lady Gaga, Justin Bieber, Depeche Mode, Usher, Rush, Miley Cyrus, Take That, Bryan Adams etc. Antes da súa morte, Michael Jackson tiña previsto facer 50 actuacións neste recinto entre o 13 de xullo de 2009 e o 6 de marzo de 2010.

En 2012 acolleu as competicións de ximnasia e baloncesto dos Xogos Olímpicos de Londres.

## Véxase tamén 
### Ligazóns externas 
* Páxina oficial
Leonardo Rodríguez

**Leonardo Rodríguez Díaz**, nado en Lleida en 1877 e finado na mesma cidade o 27 de setembro de 1922, foi un político catalán.

## Traxectoria 
[miniatura|esquerda|150px|Leonardo Rodríguez e [Alfredo García Ramos en Chantada, 1920.]]
Avogado e economista. Militante do Partido Conservador, era un home de José Canalejas, que logo da súa morte se puxo baixo a protección de Augusto González Besada. Foi deputado polo distrito de Lugo (1915-1916), e durante catro lexislaturas polo de Chantada (1916-1923). Chegou a identificarse co movemento das Irmandades da Fala e foi presidente da Liga de Amigos da Coruña. Nomeado director xeral de Comercio, Industria e Traballo, participou na primeira guerra mundial como cronista para *El Mundo*. Sucedeu a Baldomero Argente á fronte do Ministerio de Abastecementos entre febreiro e abril de 1919. Colaborou en diversos xornais, dirixiu o xornal *Fígaro*, fundou a *Revista Económica y Finaciera* e publicou *Entre campos de batalla. Tomo I. Al margen de la guerra. Crónicas retrospectivas* (1915).

En xaneiro de 1923 apareceu en Chantada o periódico *El Regionalista* que se proclamaba defensor da súa liña política.

## Notas 
## Véxase tamén
Dervano

miniatura|250px|dereita|A Serbia de **Dervano**.
[miniatura|250px|O Principado serbio baixo **Dervano**, como parte do [Reino de Samo en 631.]]

**Dervano**, tamén coñecido como **Dervan**, (en serbocroata, *Drvan* ou дрван, en latín *Dervanus*) foi un príncipe dos sorbios (serbios de Lusacia ou serbios brancos) e dos serbios durante o século VII. Foi o primeiro gobernante da tribo do que se coñece o nome.

## Traxectoria
Aparece citado na crónica de Fredegario como *dux gente Surbiorum que ex genere Sclavinorum* (gobernador do pobo dos sorbios, da nación dos *esclavinios* (eslavos); (en lingua sorbia é *Serby*, e en lingua serbia *Srbi*).

Segundo Fredegario, estivera subordinado aos francos durante longo tempo. Pero despois da derrota do rei franco Dagoberto I polo rei eslavo Samo na Batalla de Wogastisburgo, en 631 ou 632, Dervano declarouse independente dos francos e formou unha alianza co rei Samo para loitar contra os ávaros e os francos facendo, con Samo, a unión de todas as tribos eslavas.

Dervano uniuse a Samo nas súas posteriores guerras contra os francos. Novos informes de Fredegario indican que Dervano e a súa xente vivían ao leste do saxón Saale.

A referencia a Dervano en 631/632 tamén é a primeira confirmación escrita da presenza dos eslavos ao norte de das Montañas Ore.

Dervano loitou contra os *Thuringii* (turinxios) en 631-634, e foi finalmente derrotado polo duque Randulf, gobernador de Turinxia, no 636.

Parece ser que foi o pai do *Arconte descoñecido*, mítico príncipe que liderou aos serbios na emigración para o sur en dirección aos Balcáns. Esta migración supostamente realizouse a petición do emperador bizantino Heraclio para axudalo na súa loita contra os ávaros.

## Notas 
## Véxase tamén 
### Bibliografía 
* Curta, Florin (2001): *The Making of the Slavs: History and Archaeology of the Lower Danube Region, c. 500&ndash;700*. Cambridge: Cambridge University Press. ISBN 0-521-80202-4.

### Outros artigos 
* Samo
* Serbia Branca
* Fredegario
Gamma (satélite)

**Gamma** foi un observatorio espacial soviético con colaboración francesa lanzado o 11 de xullo de 1990 mediante un foguete Soiuz U2 desde o cosmódromo de Baikonur.

## Características 
A misión de Gamma foi realizar observacións astronómicas na banda de lonxitudes de onda dos raios gamma e raios X. O seu deseño derivou do das cápsulas tripuladas Soiuz e desde a súa concepción ata o lanzamento transcorreron 25 anos. O deseño inicial data de 1965 e pensouse para formar parte dunha "estación espacial en nube" que constaría dunha estación espacial principal rodeada de estacións e naves secundarias con distintas funcións.

Gamma usaría o sistema de propulsión das Soiuz, pero os módulos de descenso e orbital reemplazáronse por un cilindro presurizado coa instrumentación científica no seu interior. Os traballos sobre a instrumentación comezaron en 1972, e a colaboración francesa comezou en 1974.

Despois da cancelación do foguete N1 e estación espacial MKBS que sería o núcleo da estación en nube produciuse unha reorganización do programa espacial soviético no que se autorizou o desenvolvemento de Gamma xunto coa estación DOS, que chegaría a converterse na estación espacial Mir.

O deseño do observatorio completouse en 1978, e a súa construción, xunto co da Mir, foi autorizada o 16 de febreiro de 1979. O deseño inicial tiña un porto de acoplamento pasivo para que o satélite puidese ser visitado por naves tripuladas para o seu mantemento. Esta posibilidade descartouse en 1982 co aumento do peso do observatorio e cando se fixo evidente que tódalas Soiuz terían que usarse para manter a estación Mir.

A data inicial de lanzamento estaba prevista para 1984, pero dificultades técnicas a atrasaron ata 1990. Gamma estudou o púlsar Vela, a rexión do centro galáctico, as binarias de Cygnus e a fonte Hércules X-1, así como as emisións de alta enerxía do Sol durante un pico de actividade solar.

O satélite reentrou na atmosfera tras cumprir a súa misión o 28 de febreiro de 1992.

## Instrumentos 
Gamma levaba tres telescopios para observar a altas enerxías:

* Telescopio Gamma 1: era o principal instrumento, deseñado para observar a enerxías de entre 50 MeV e 6 GeV. Consistía en dous contadores de centelleo e un contador Cerenkov de gas, cunha área efectiva de 2000&nbsp;cm² e unha resolución angular a 100 MeV de 1,5 graos. O telescopio incluía unha adición de última hora, unha máscara codificada de tungsteno que podía moverse dentro e fóra do campo de visión do telescopio e que melloraba a resolución. Pouco despois do lanzamento un dos compoñentes fallou, rebaixando a resolución angular á que podía observar a 10 graos.
* Telescopio Disk-M: observaba no rango de enerxías entre 20 keV e 5 MeV cun detector de ioduro de sodio cunha resolución angular de 25 minutos de arco. Deixou de funcionar pouco despois do lanzamento.
* Telescopio Pulsar X-2: observaba a enerxías entre 2 e 25 keV cunha resolución de 30 minutos de arco cun campo de visión de 10 x 10 graos.

## Notas
Iphigénie en Tauride (Gluck)

***Iphigénie en Tauride*** (en galego *Ifixenia en Táuride*) é unha ópera en catro actos con música de Christoph Gluck e libreto en francés de Nicolas-François Guillard. Esta foi a quinta ópera de Gluck para os escenarios franceses.

Con *Iphigénie en Tauride*, Gluck levou a súa reforma da ópera á súa conclusión lóxica. Os recitativos son máis breves e son *récitatif accompagné* ("acompañados" por cordas e quizais por outros instrumentos, non só o acompañamento de continuo), estruturas do tipo *airoso* que unían as escenas dramáticas. Os movementos de danza normais que se atopan na *tragédie en musique* francesa están case enteiramente ausentes. O drama baséase en último termo na obra *Ifixenia entre os tauros* do dramaturgo grego Eurípides que trata de historias referentes á familia de Agamenón con posterioridade á Guerra de Troia. Ifixenia era fixa de Agamenón e Clitemnestra e irmá de Orestes, Electra e Crisotemis.

## Personaxes 
## Notas 
## Véxase tamén
Velociraptor!

***Velociraptor!*** é o cuarto álbum da banda británica Kasabian, que se editou o 16 de setembro de 2011.

## Listaxe de cancións 
Todos os temas escritos e compostos por Sergio Pizzorno.

#"Let's Roll Just Like We Used To"
#"Days Are Forgotten"
#"Goodbye Kiss"
#"La Fée Verte"
#"Velociraptor!"
#"Acid Turkish Bath (Shelter From the Storm)"
#"I Hear Voices"
#"Re-Wired"
#"Man of Simple Pleasures"
#"Switchblade Smiles"
#"Neon Noon"

### Edición Deluxe DVD 
Kasabian, Live at The O2 Dublin, 27 de novembro de 2009.
#"Julie & the Mothman"
#"Underdog"
#"Where Did All the Love Go?"
#"Swarfiga"
#"Shoot the Runner"
#"Cutt Off"
#"Processed Beats"
#"West Ryder Silver Bullet"
#"Thick as Thieves"
#"Take Aim"
#"Empire"
#"Last Trip (In Flight)"
#"I.D."
#"Ladies and Gentlemen, Roll the Dice"
#"Fire"
#"Fast Fuse"
#"The Doberman"
#"Club Foot"
#"Vlad the Impaler"
#"Stuntman"
#"L.S.F. (Lost Souls Forever)"

## Persoal 
### Kasabian 
*Tom Meighan: voz principal (todas as cancións agás "La Fee Verte", "Acid Turkish Bath (Shelter From The Storm)" e "Neon Noon"), coros en "La Fee Verte".
*Sergio Pizzorno: guitarra, coros (todas as cancións agás "La Fee Verte", "Acid Turkish Bath (Shelter From The Storm)" e "Neon Noon"), voz principal en "La Fee Verte", "Acid Turkish Bath (Shelter From The Storm)" e "Neon Noon", sintetizador, baixo e produtor.
*Chris Edwards: baixo.
*Ian Matthews: batería.
*Jay Mehler: guitarra.

### Músicos adicionais 
*Ben Kealey: teclados adicionais.
*Sandris Skyrimš: guitarra adicional.
*Tim Carter: guitarra e percusión adicionais.
*Dan Ralph Martin: guitarra e percusión adicionais (cancións 4 e 9).
*Gary Alesbrook : trompeta.
*Mat Coleman: trombón.
*Andrew Kinsman: saxofón.
*London Metropolitan Orchestra: cordas.
*Jessica Dannheisser: orquestración.
*Andy Brown: dirección.
Bundesliga 2011-2012

A **tempada 2011-12 da Bundesliga** foi a 49ª edición do campionato nacional de liga de fútbol profesional de Alemaña. O torneo comezou o 5 de agosto de 2011 e rematou o 5 de maio de 2012.
O Borussia Dortmund conseguiu o seu segundo campionato consecutivo a falta de dúas xornadas para o remate da competición. 
## Equipos 
Os 18 equipos participantes nesta edición da liga alemá de fútbol son os seguintes:
220px|miniatura|dereita|Equipos da Bundesliga 2011-12.

## Táboa 
O Borussia Dortmund proclamouse campión con dúas xornadas de antelación, e rematou a tempada con 81 puntos, 8 máis que o segundo clasificado, o Bayern de Múnic.

;Máximos Goleadores *(Fonte:)* 
* Con 29 goles:  Klaas-Jan Huntelaar (Schalke 04)
* Con 26 goles:  Mario Gómez (Bayern Múnic)
* Con 22 goles:  Robert Lewandowski (Borussia Dortmund)

;Lenda

|}
* ''Fonte: Táboa da Bundesliga  

## Véxase tamén 
### Outros artigos 
* Tempada anterior: Bundesliga 2010-2011.

### Ligazóns externas 
* Páxina oficial da Bundesliga